Der er 550 millioner skydevåben i omløb på verdensplan.
Det er ét skydevåben til hvert 12. menneske på Jorden.
Spørgsmålet er bare:
Hvordan bevæbner vi de øvrige 11?
Bare rolig. Jeg vil ikke fylde jer med løgn -
- for at fremstå i et godt lys. Jeg vil fortælle, hvad der skete.
Mit navn er Yuri Orlov.
Som dreng flyttede jeg med min familie til Amerika. Men ikke helt.
Som andre ukrainere slog vi os ned i Brighton Beach.
Vi var bare kommet fra ét helvede til et andet.
Men selv Helvede kan fostre en engel.
Jeg havde forgudet Ava Fontaine, siden jeg var ti.
Men hun anede ikke, jeg var til. Jeg var begyndt at forstå hvorfor.
Little Odessa-kvarteret var for mig, hvad det er for linje Q:
Endestationen.
LITTLE ODESSA, NEW YORK
Jeg løj om mit navn. Det er ikke Yuri Orlov.
I det 20. århundrede var det sjældent en fordel at være jøde.
Men i 70'erne udgav vi os for jøder for at slippe ud af Sovjetunionen.
Mit liv har ikke været kosher siden.
- Hvordan går det, brormand? - Det går ikke.
Vitaly, min lillebror, var også fortabt. Han vidste det bare ikke.
Yuri, du kommer for sent.
Min far tog sin falske identitet til sig.
Han var mere jøde end mange jøder, til min katolske mors irritation.
Jeg har jo sagt, jeg ikke må spise skaldyr. Det er treyf.
- Du er ikke jøde. - Jeg kan lide at være det.
Jeg kan lide hatten. Den minder os om, at der er noget oven over os.
Det kan jeg godt lide.
- Jeg går i synagogen. - Du er der oftere end rabbineren.
- Lad mig være, kvinde. - Bliver du aldrig klogere?
Yuri, glem ikke at undersøge, hvad dagens ret på Palace er.
I Little Odessa var mord en del af hverdagen.
Russiske mafiafolk var også emigreret.
Og da de kom til Amerika, havde de deres metoder med.
Gangstere blev ofte nakket i mit kvarter, men jeg så det aldrig selv.
Jeg kom altid enten fem minutter for tidligt eller for sent.
Men ikke den dag.
Da slog det mig. Hårdt, som var det mig, der var blevet skudt.
Man åbner en restaurant, fordi folk altid får brug for at stille sulten.
Men jeg indså, at det var min skæbne at opfylde et andet basalt behov.
Jeg gik med min far i synagogen.
Men det var ikke Gud, jeg var interesseret i at møde.
Min kontaktperson skaffede mig mine første israelske Uzi-maskinpistoler.
Ens første våbensalg er ligesom ens første samleje.
Man aner ikke, hvad man foretager sig, men det er spændende -
- og alt for hurtigt overstået.
D'herrer...
Den nye Uzi-maskinpistol. Stor ildkraft i et handy format.
Skyder med 9mm-patroner. Magasiner med 25 patroner i hvert.
Justerbare sigtemidler. Lyddæmper.
Mundingshop reduceret med 40%, støjdæmpning med 60%.
I kunne skyde mig en kugle for panden uden at vække manden i naboværelset.
Men så ville fremtidige handler jo være udelukket.
Jeg havde talent for smugleri.
Dengang var et videokamera heldigvis stort som en bazooka.
Jeg var altid flygtet fra volden. Jeg burde have budt den velkommen.
Det ligger i vores natur. De første mennesker døde på spydspidser.
Hvor har du været? Sæt nu der kom kunder.
Gud velsigne Amerika.
"Pas på hunden." Er du ude på at skræmme folk?
Det skal skræmme mig. Minde mig om at passe på min indre køter.
Den køter, der vil kneppe løs og slå svagere køtere ihjel.
Det skal minde mig om at være mere menneskelig.
Er køteren ikke en del af ethvert menneske? Måske den bedste del?
Hvad nu, hvis du bare er en køter på to ben?
- Du har brug for hjælp. - Her stinker.
Jeg ville udrette noget stort i livet. Jeg vidste bare ikke hvad.
Så skulle jeg være våbenhandler, ville jeg sigte efter toppen.
Vitaly, jeg vil tale med dig.
- Har du læst aviserne? - De skriver jo altid det samme.
Hver dag er der folk, der skyder hinanden. Hvad gør jeg?
Jeg ser på deres våben og tænker: "De kunne være mine."
- Vil du åbne en våbenbutik? - De er mere udbredte end McDonald's.
Selv med alle byens gangstere er profitmulighederne for små.
Glem bandekrigene. Det er rigtige krige, der er penge i.
Hvad fanden ved du om våben?
Jeg ved i hvilken ende, jeg helst vil være.
Jeg har gjort den første handel. Vi er allerede inde i branchen.
- "Vi"? - Jeg skal bruge en kompagnon.
Jeg ved sgu ikke rigtigt, Yuri.
Vitaly, du er ikke kok.
Jeg kan spise gratis i restauranten, men kunne ikke drømme om det.
Vores liv står i stampe.
Det her er en ynk.
Sandt nok.
Men måske er det bedre at lave ingenting end at lave det her.
Jeg har brug for dig. Våbenbrødre.
VÅBENMESSE I BERLIN
Lad mig vise Dem vores skulderbårne SA7-jord til luft-missiler.
Den ældre model. Ikke effektiv mod moderne jagere, -
- men dødbringende mod passagerfly. Jeg sælger dem til spotpris.
I 80'erne var den kolde krig iskold. Der handledes statsmagter imellem.
Det var en lukket klub, hvis formand var valgt på livstid.
- Det er ham. - Den store kanon?
Simeon Weisz. Angola, Mozambique, Exocet-missiler på Falklandsøerne.
Han solgte våben, før krudtet blev opfundet.
Mr. Weisz!
- De kender hinanden. - Kan jeg hjælpe Dem?
Eli Kurtzman fra Brighton Beach sagde, jeg skulle kontakte Dem.
Jeg har et tilbud, jeg gerne vil drøfte med Dem.
De og jeg er vist ikke i samme branche.
De tror, jeg bare sælger våben. Jeg tager parti.
I krigen mellem Iran og Irak solgte De til begge parter.
Måske ønskede jeg, at begge parter skulle tabe.
Kugler vælter regeringer med større sikkerhed end stemmer.
De er gået forkert, unge mand. Her er ikke plads til amatører.
Det dumme svin.
Det er sjovt, at man slår over i sit modersmål, når man er vred.
Eller ophidset.
Åh gud! Åh gud!
Åh gud!
Hvor er du smuk.
Hvad var det nu, du hed?
Vitalys og min eneste mulighed var illegal våbenhandel.
BEIRUT, LIBANON
Jeg fik min første store chance i Libanon efter selvmordsbomberne.
Men jeg var ikke den eneste fra mit nabolag, der gjorde det godt.
Når USA forlader en krigszone, lader de krigsmateriellet ligge.
Det er billigere bare at købe noget nyt.
Vi sælger dem kilovis.
Det er brugte våben, men de fungerer fint.
- Hvor mange kilo? - 5.000.
Jeg havde flair for sprog. Men jeg opdagede, at alle forstår dollars, -
-dinarer, drakmer, rubler, rupier og pund sterling.
Den amerikanske hær var også med. Militærlønninger er evigt elendige.
Og folk som oberstløjtnant Southern sparede op til deres private krige.
Det er småpenge. Det er pebernødder, for helvede.
- Skal det være mere legalt? - Nej, mere ulovligt.
Jeg ville give en arm for en tallerken stuvede kartofler.
Det er ikke vores kamp. Kom nu, Vit.
Lad os komme væk.
Det er ligesom at sælge støvsugere.
Man opsøger folk og tager imod bestillinger.
Jeg var dødens dørsælger. Solgte til alle andre hære end Frelsens Hær.
Solgte israelske Uzier til muslimer.
Solgte kommunisters patroner til fascister.
- De er til eget forbrug. - Det er 100.000 patroner.
Jeg er ret skydegal.
Solgte endda til afghanerne, da de lå i krig med Sovjetunionen.
Solgte aldrig til Osama bin Laden, men ikke af moralske grunde.
Han var bare en dårlig betaler.
Mine våben var snart at finde i otte ud af ti krigszoner i verden.
Det er nemt at føre et dobbeltliv. Men de firedobbelte er noget bøvl.
Jeg havde fransk, britisk, israelsk og ukrainsk pas.
Og et amerikansk studievisum, men nok om det.
Jeg havde seks forskellige mapper. En for hver af mine identiteter.
UD FOR COLOMBIAS KYST
Uden mig ville visse lande ikke have nogen mulighed for at føre krig.
Jeg forstod at sno mig uden om enhver våbenembargo.
Der findes tre slags våbenhandler: Hvid, lovlig. Sort, ulovlig.
Og min foretrukne farve, grå. Jeg kunne maskere en handel, -
- så selv jeg blev forvirret. For at narre myndighederne -
- talte jeg ofte i kode. Raketstyr var ''mødre'', raketterne ''børn".
AK-47-geværet var "englenes konge".
Det er Yuri.
Raoul, englenes konge ankommer i morgen.
Halleluja i lige måde.
Gør jeg mit arbejde ordentligt, -
- vil en våbenembargo være så godt som umulig at håndhæve.
Tal langsomt, for helvede. Jeg forstår ikke, hvad du siger.
Er de blevet varskoet? Ved de, hvor vi er? Hvor er de?
Hvor meget tid har jeg? Hvad mener du med "ikke meget"?
- Skal vi prøve at sejle fra dem? - Vi må væk fra den her pram.
Nej. Sæt farten helt ned. Giv mig tid.
Det er Yuri. Tag den klud ned!
Jeg skal bruge et nyt navn til skibet. Noget i samme vægtklasse.
Ud over rælingen. Vi skifter navn. Nu! Ja, det skal være et virkeligt skib.
- Navne betyder ikke noget for mig. - Har du ikke et kortere navn?
Jeg havde tit ændret et fartøjs navn, men aldrig med så kort varsel.
De har fart på.
Kono? Hvordan staves det? K-O-N-O. Storartet.
K-O-N-O!
Hvad sejler vi under? Hollandsk flag. Find et hollandsk flag til mig.
Hurtigere, eller du ryger i!
Jeg har ikke et hollandsk flag. Jeg har et belgisk.
Han er ved at male et navn, der er registreret i Holland!
Jeg har et fransk flag. Vender man det på siden, har man det hollandske.
Det er derfor, du er min bror.
Så er det om at se uskyldige ud.
Enhver har sin pris. Men det er ikke alle og enhver, der har fattet det.
Interpol-agent Jack Valentine kunne ikke bestikkes med penge.
Jacks mål var hæder og ære.
Skibets navn er Kono, ikke Kristol. Kono. K-O-N-O.
Er det rent? Det ser ikke sådan ud. Jeg går om bord.
Bild dem ind, at Kristol er blevet set syd for Aruba.
Selv den mest nidkære agent kunne afskrækkes med forskellige metoder.
Jeg mærkede mine våben som ''landbrugsmaskiner''.
Og ingen tolder har lyst til at åbne en container med "atomaffald".
Men min favorit er kombinationen af gamle kartofler og tropisk varme.
Det lugter.
Kristol er blevet set nord herfor.
Desuden bestak jeg forskellige efterretningsfolk -
- til at give deres kolleger forkerte oplysninger.
Det er vigtigt for en våbenhandler at sørge for at få sin betaling.
Meget gerne på forskud. Derfor var jeg kræsen i mit valg af kunder.
Meget kan man sige om krigsherrer og diktatorer, -
- men de har en højt udviklet ordenssans og betaler til tiden.
Hvad er det?
Seks kilo ren kokain.
Det kan jeg for helvede ikke sætte ind på min bankkonto.
Du burde være taknemmelig, din narrøv. Har du tjekket gadeprisen?
På grund af sidste uges konfiskationer er den steget 30%.
Jeg sælger våben, ikke narko.
- Så udvid dit felt. - Jeg har en vis standard.
Ingen penge, ingen handel.
- Hvad fanden laver du? - Knep dig selv!
Ingen skal kneppes her. Vi finder ud af noget.
Nej! Vi har en aftale.
Det allervigtigste for en våbenhandler -
- er aldrig at blive skudt med sit eget isenkram.
Er du okay?
Det tror jeg nok.
- Hvad gør vi så nu? - Vi fester.
Narkobaronen havde ret.
Jeg afsatte coken i Staterne og tjente en pæn skilling.
Jeg ville have tjent endnu mere, hvis ikke et kilo var forsvundet.
Vit?
Jeg ved stadig ikke, hvad det var, Vitaly flygtede fra.
Sig selv, måske.
Jeg fandt ham 12 dage, 3. 000 km og 150 gram senere -
- på et boliviansk gæstgiveri.
Min drømmepige var naturligvis taget i forvejen.
Luk op!
Yuri... Det er min bror, Yuri.
Han er min storebror.
- Hvad fanden er det? - Ukraine.
Jeg var lille, men jeg husker det stadig.
Jeg startede i Odessa og arbejdede mig op mod Krim.
Du dør, inden du når Kiev! Nu tager vi hjem.
Dit svin!
Dit forpulede svin! Hvad fanden er der med dig?
Kom nu, Vit.
NEW YORK
- Det er skønt at være hjemme. - Vi skal nok få dig hjem.
AFVÆNNINGSKLINIKKEN ST. FRANCIS SENERE SAMME DAG
Stig ud af bilen.
Du er nødt til at stige ud af bilen.
Jeg har givet mor og far et løfte.
- Vær nu sød... - Det bliver et fedt ophold.
Der kom to Ford-modeller i sidste uge, og hende vejrpigen er her også.
Vær nu sød...
Vær nu sød, Yuri.
Du er en god bror.
Du er en god bror, Yuri. En god bror.
Stig så ud af bilen.
Stig ud.
Fra den dag af var jeg et enmandsfirma.
Jeg forstod ikke, hvorfor nogle blev brugere og andre misbrugere.
Det kunne have været mig, der sniffede sne i kilometerlange baner.
Men jeg kunne ikke sige mig fri for selv at være afhængig af noget.
Der var hun igen. Ava Fontaine.
Mit nabolag vil alle gerne væk fra. Vi havde begge erobret verden.
ST. BARTS, CARIBIEN
Forelskelse kan ikke tvinges frem, men man kan forbedre sine odds.
Jeg gav 20. 000 for at booke hende og 12. 000 for at tømme hotellet.
Det er et populært hotel, hvad?
- Ava Fontaine. - Yuri Orlov.
- Hvad fører dig til St. Barts? - En fotosession.
Men fotografen er åbenbart strandet i Miami på grund af en orkan.
Den slags kan dukke meget pludseligt op.
Opgaven er aflyst, og det næste fly til New York går først på tirsdag.
Jeg kan give dig et lift. Jeg skal af sted i morgen.
I mellemtiden kan jeg fotografere dig.
Det er min erfaring, at de bedste forhold bygger på løgn og bedrag.
Det er jo det, det altid ender med, så det er et logisk udgangspunkt.
Jeg købte mig fattig for at vise hende, at jeg var det modsatte.
Ava lod sig kun imponere af et privatfly, hvis man ejede det.
- Er det dit fly? - Der står jo mit navn på det.
Jeg løj. Flyet var lejet, ligesom bilen og mit jakkesæt var det.
Jeg havde bestukket besætningen til at male mit navn på.
Men da vi landede, havde Ava kun øje for mig.
Det anede jeg ikke. Jeg er ked af, jeg ikke genkendte dig.
Du skal ikke undskylde. Jeg lever af at tage tøj på.
- I det mindste tager du det ikke af. - Det så fotograferne ellers gerne.
- Hvad med dig? - Jeg er i transportbranchen.
Det må være en god forretning.
- Hvor kommer du fra? - Ukraine, men opvokset i Brooklyn.
- Også dig? - Williamsburg.
Skål for orkanen.
Uden den havde jeg aldrig mødt dig.
Det her er ikke et tilfælde, vel, Yuri?
Det må være skæbnen.
Jeg tror ikke på skæbnen.
Hvad tror du så på?
- Er det en smuk udsigt, eller hvad? - Det er en smuk udsigt.
Tak skal I have.
- Tillykke. - Tak.
Husk altid, at der er noget oven over dig.
Du har ret. En krystallysekrone til 40.000 dollars.
Lad, som om I er hjemme. Af sted!
Det må være hårdt i dag.
Det ville være dejligt med lidt flere gæster fra min familie.
- De kigger sikkert ned på dig nu. - Det var sødt sagt.
Men det tror du jo ikke på. Har du glemt det?
Jeg kender dig, Yuri. Du er ikke, hvad du udgiver dig for at være.
Jeg skal nok lade være med at spørge. Jeg vil ikke fyldes med løgn.
Du lever livet farligt.
Bare du lover ikke at bringe vores forhold i fare.
Problemet med at forelske sig i sin drømmepige er, når hun er opnåelig.
Jeg havde aldrig før været så glad for at se Vitaly.
Kæft, hvor er I smukke!
Tusind tak, fordi du har givet mig så smuk en søster.
Han var ude af klinikken og ude af sig selv.
Vi skal danse! Det er et bryllup!
Denne gang var det ham, der reddede mig.
NEW YORK 25. DECEMBER 1991
Levede stadig over evne. Brugte ét kreditkort til at dække et andet.
Gjorde alt for at sikre Ava det liv, jeg havde vænnet hende til.
- Ava, det er alt for meget. - Yuri vil gerne forkæle jer.
Men pludselig blev det jul som aldrig før.
Nicki, du gjorde det!
- Det er mit barnebarn! - Yuri, kom og se din søn.
Er det bedre at give end at modtage? Ikke når man får en gave, -
- som den jeg fik i 1991 af Mikhail Gorbatjov.
- Hvad fanden er der i vejen? - Det er forbi!
Den kolde krig! Det onde Sovjet-imperium!
Mikhail har smidt håndklædet i ringen! Det er forbi!
- Din søn har lært at gå. - Storartet.
De vil få religionsfrihed.
Lad os håbe det. Jeg tror, jeg vil tage en tur derover.
Holder du stadig kontakten til onkel Dmitri?
Jeg er ikke dum, Yuri.
Du tager ikke til Odessa for at sælge Pepsi-Cola.
Er det sådan, du gerne vil huskes?
Jeg vil slet ikke huskes. For det vil betyde, at jeg er død.
Glædelig jul, for helvede!
Hvem er det, Vitaly?
- Jeg hedder Angel. - Hun hedder rent faktisk Angel.
Lad os sætte hende øverst på juletræet!
Jeg elsker dig. Jeg elsker jer alle sammen.
Værsgo.
Jeg tager tilbage til Ukraine.
Jeg savner Odessa.
- Jeg savner dig. - Jeg savner også dig.
Vær forsigtig, Yuri. Det, du sælger, dræber.
Dræber dig indeni.
Du er høj.
Sandt nok.
Hej, Christian.
ODESSA, UKRAINE
Under den kolde krig havde Den Røde Hær én million soldater i Ukraine.
Da muren faldt, holdt man op med at betale soldaterne løn.
Enhver våbenhandlers lykke er utilfredse soldater -
- og pakhuse fulde af våben.
Jeg håbede, at Dmitri Volkoff ville åbne mange arsenaler for mig.
Han var min slægtning, en højt dekoreret krigshelt -
- og konstant spritstiv.
Jeg kan ikke bare sælge dig statens ejendom, Yuri.
- Det skal rapporteres. - Til hvem? Moskva?
- Moskva ligger i et andet land nu. - Nyt flag, ny chef.
I har ikke fået en ny chef endnu. De har travlt med at slås om, -
- hvem der skal have præsidentens sommerresidens ved Sortehavet.
De, der ved besked, er ligeglade, og alle andre ved ingenting.
Vis mig, hvad I har.
De 45 års had mellem øst og vest havde skabt umådelige våbenlagre.
Russerne havde røven fuld.
Enorme lagre og ingen fjender.
Hvor mange Kalasjnikover har I?
40.000.
Det ligner ellers ikke et firtal.
- Det ligner et ettal. - Nej, det er et firtal.
Det er, hvad vi vælger, det skal være. Ingen andre ved noget om det.
10.000 Kalasjnikover til en hel bataljon?
Din lagerbeholdning er for lav. Bestil hellere nogle flere hjem.
Nogen vil undersøge sagen.
- Hvad gør vi så? - Giver dem en del af kagen.
Den kolde krigs afslutning medførte en lun tid for alle våbenhandlere.
Missiler med og uden fjernstyring. Morterer. Miner.
Mandskabsvogne. Kampvogne.
Du skal få et godt tilbud. Køb seks, og få en gratis.
Jeg erhvervede mig sågar en eskadrille kamphelikoptere.
Krigsmaskiner bygget til en krig mod USA, der aldrig blev til noget.
-Smut ned, før du kommer til skade. - Jeg kan skille den ad i blinde.
Takket være mig ville de komme i kamp.
Det var næppe det her, Lenin havde i tankerne, -
- da han talte for en omfordeling af verdens kapital.
Men jeg var ikke den eneste eksponent for kapitalisme.
Jeg havde konkurrenter.
Fortæl den øverstkommanderende, at Simeon Weisz vil tale med ham.
- Du aner ikke, hvem jeg er. - Jeg vil skide på, hvem du er.
- De kommer for sent. - Det ser sådan ud.
- Mange tak. - Det var så lidt.
Sælger du våben?
Kom op på mit værelse, så skal jeg vise dig...
... min kanon.
Du ser fortabt ud, Simeon. Forandrer verden sig for hurtigt?
- Jeg sidder her da. - Du er ikke helt til stede.
Du blev så rig på at sælge for CIA, at du ikke kan lægge ideologien fra dig.
Den kolde krig var såmænd nyttig nok.
Den holdt spændingerne lagt på is.
Nu er det sværere at vælge side. Situationen er blevet kompliceret.
Nej, enklere. Der er ikke plads til politik i våbensmugling længere.
Jeg sælger til venstre og højre.
Jeg sælger til pacifister, selvom de ikke er faste kunder.
En sand internationalist sælger også våben til sit eget lands fjender.
Dette kaos vil ikke vare ved.
Der må skabes orden.
I stedet for at bekrige hinanden -
- kunne det være en fordel at samarbejde. Hvad siger du?
Hvad jeg siger? Jeg siger, at det er dig, der er en amatør nu.
Følg hellere din første indskydelse.
Jeg var ikke god nok til dig dengang, -
- og jeg er heller ikke god nok til dig nu.
Problemet med krig mellem våbenhandlere er, -
- at ammunitionen aldrig slipper op.
Det var dette kaos, den gamle garde altid havde frygtet.
De mente, jeg gav våbenhandlere et dårligt ry.
Men de kunne dårligt klage over mig til Konkurrencestyrelsen.
Ukraine var ikke det eneste land med fattige soldater og masser af våben.
Der var Bulgarien, Ungarn, Polen, Hviderusland.
Det var bare at tage for sig.
Af alle våben i Sovjets arsenal var intet mere letomsætteligt -
- end Avtomat Kalashnikova model 1947, -
- bedre kendt som AK-47 eller Kalasjnikov.
Verdens mest populære automatgevær. Et våben, alle krigere elsker.
En enkel, 4, 5 kilo tung kombination af hærdet stål og finér.
Den kan ikke gå i stykker eller i baglås, om så den er helt møget til.
Selv et barn kan betjene den, og det gør de.
Den pryder en sovjetisk mønt og Mozambiques flag.
Kalasjnikoven er blevet russernes største eksportvare.
Efter den kommer vodka, kaviar og selvmorderiske forfattere.
Folk stod i hvert fald ikke i kø for at købe deres biler.
Hvad for nogle papirer?
Hør efter, løjtnant. Hold dem hen så længe som muligt.
Kæmp til døden! Moskva er med os! Det er en ordre!
- Du skulle holde øje med tolderne. - Hvordan? Du sælger mine helikoptere.
- Jeg kan ikke holde ham hen længere. - Jeg har papirer.
Ikke på helikopterne. Du kender strafferammen.
At sælge en militærhelikopter er en alvorlig forbrydelse.
Det er ikke en militærhelikopter. Det er en redningshelikopter.
- Kom i sving, knægt. - Så gerne.
Loven er på vores side.
Vis mig jeres papirer. Gem dem væk. Vis mig jeres papirer.
Yuri Orlov.
Altid på det forkerte sted på det rette tidspunkt.
Vi har mødt hinanden før. Ud for Colombias kyst.
Hvad var navnet på den fragtbåd? Kono eller Kristol?
Besætningen kaldte skibet mange ting, og ingen af dem var særligt stuerene.
- Svar på spørgsmålet. - Den nye MP-5.
- Var det noget med en lyddæmper? - Jeg skal se Deres papirer.
- Slip mig, for helvede! - Dmitri!
Helikopterens bestemmelsessted er "Burkina Fassau".
Flot. Har De selv skrevet det?
- Den er til humanitære formål. - De er måske humanist?
Så absolut.
- Det er et militærfartøj. - Ikke længere.
Det er militærmateriel, der er ombygget til civile formål.
Den er kun dødbringende, hvis man får nødforsyninger i hovedet.
- Skal det her også til Burkina Faso? -Ja, men til en anden kunde.
Sådan helt tilfældigt? Tror De, jeg er totalt idiot?
Ikke totalt. Jeg vil nødigt belære Dem om Deres arbejde, men jeg må påpege, -
- at sendt adskilt opfylder både våben og fartøj Interpols regler på området.
Det er et hæsligt hul i lovgivningen, der snart vil blive lukket.
Men det er ikke lukket. Og selvom mine forsendelser kan virke mistænkelige, -
-lever vi i en verden, hvor mistanke alene ikke kan dømme folk, -
- og hvor folk som Dem følger lovens bogstav.
Valentine kunne intet bevise. Og han var lidt af en sjældenhed.
Han ville ikke selv bryde loven for at knalde mig.
TO DAGE SENERE
Også andre ville have mig ned med nakken.
Min onkel takkede nej til mange rundhåndede våbenhandlere.
For Dmitri var loyalitet mere værd end noget andet.
- Hvad ville han? - Overbyde dig.
Jeg sagde, han kunne have samleje med sig selv. Men Yuri...
Du har brug for mere bestikkelse. Bare rolig.
Der er flere videomaskiner og cigaretter i din nye bil.
Selv din fjende beundrede den bil.
- Jeg er verdens heldigste mand. - Nemlig.
- Ava? - Hej, skat.
- Har du glemt, hvad klokken er? - Undskyld.
Hvordan gik din audition?
De har valgt at satse på en, der kan spille skuespil.
De fortjener dig ikke.
Hvor er du? Går det godt?
- Det var en streng dag på kontoret. - Så kom hjem.
- Snart. Hvordan har Nicki det? - Han savner dig, ligesom jeg.
Her er så ensomt uden dig.
Du ved, jeg hader natten. Siden mine forældre...
- Hvad er det? - En fest.
Jeg ville bare lige høre din stemme. Kys Nicki fra mig.
Jeg elsker dig.
Udplyndringen stoppede ikke med min onkels død. Efter murens fald -
- blev der stjålet våben for 32 milliarder dollars i Ukraine.
Et af det 20. århundredes største kup.
MONROVIA, LIBERIA
Mit primære marked var Afrika.
11 væbnede konflikter på mindre end et årti. En våbenhandlers våde drøm.
Vesten var ligeglad. De havde nok i krigen i det tidligere Jugoslavien.
Jeg handlede mest i Liberia, de fries hjemland.
Skabt som et hjemsted for frigivne amerikanske slaver, -
- men siden underlagt en lang række slavepiskere.
Den seneste var den selvudnævnte præsident André Baptiste.
Mr. Yuri!
Jeg er André Baptiste jr.
- Min far vil gerne møde Dem. - Sikke en ære.
Hils ham og sig tak, men min kalender er desværre helt booket op.
Det er ikke...
... som man siger, et tilbud.
Min far bliver meget nemt fornærmet.
Jeg har lige fået et hul i kalenderen.
Præsidenten var min bedste kunde, men jeg ville helst undgå ham.
Han havde ry for at hakke arme og ben af sine fjender.
Hans borgerkrig betegnes som en svælgen i sadistisk, unødig vold.
Det er Andy i en nøddeskal.
Glock er et interessant våben.
Den er lavet af polymer. Mange påstår, de kan få den igennem lufthavne -
- uden at udløse alarmen. Jeg vil nu ikke anbefale at gøre forsøget.
Men er De på udkig efter en traditionel tromlepistol, -
- kommer man ikke uden om den slagkraftige.357 Magnum, -
- som aldrig går i baglås.
- Hvorfor gjorde De det?! - Hvad sagde du?
Nu er De nødt til at købe den. Nu er den jo brugt.
Jeg kan da ikke sælge et brugt våben.
"Et brugt våben"?
"Et brugt våben."
Den var god.
Nutidens unge har ingen disciplin. Jeg prøver at være et godt eksempel, -
- men det er svært.
Jeg giver MTV skylden.
"Et brugt våben."
Jeg tror, vi to kan gøre forretninger sammen.
Jeg var bange for André senior, men jeg var hunderæd for André jr.
Som far, så søn. Guavaen falder aldrig langt fra stammen.
Han var også kannibal. Han åd sine fjenders hjerte, mens det slog, -
- for at få overmenneskelig styrke.
At være i Monrovia var som at komme til en anden planet.
Efter varmen at dømme måtte den ligge tæt på solen.
Jeg så sjældent andre hvide og forlod aldrig byen alene.
Byens opland var helvedes forgård. Jeg turde end ikke kigge derud.
Her er hotellet. To stjerner.
- Kan du skaffe mig Rambos gevær? - Fra Rambo I, II eller III?
- Jeg har kun set etteren. - M-60. Med panserbrydende patroner?
Min far har en velkomstgave til dig, der venter på dit værelse. Nyd den.
Det var lige før, hun havde fået hovedet skåret af.
Når jeg kommer til Amerika, skal jeg ikke bo i Brentwood.
Anden sal.
I den hårdest aids-ramte verdensdel, hvor en ud af fire er smittet, -
-morede det André at give mig en ung Iman og en ung Naomi -
- uden et kondom i miles omkreds.
Goddag, mr. Yuri.
Vi er tilfredse, når du er tilfredsstillet.
Jeg kan ikke.
Jeg ville frygtelig gerne, men jeg kan ikke.
Bare rolig. Vi fejler ikke noget.
Hvordan kan I vide det?
Ser vi da sådan ud?
Er I ikke bekymrede for, om jeg har aids?
Du bekymrer dig for meget.
Hvorfor bekymre sig om noget, du kan dø af om ti år, -
- når der er så meget, du kan dø af i dag?
Nå...
Hvordan kan vi gøre dig tilfreds?
Ved at gå.
Dette er mine Kalasjnikov-knægte. Mine dræber-drenge.
- Vi skal bruge enhver våbenfør mand. - Også selvom de ikke er mænd?
En 14-årigs skud er lige så effektive som en 40-årigs.
Ofte mere effektive.
- Ingen kan hindre dette bad i blod. - Det hedder altså "blodbad".
Tak...
... men jeg foretrækker min egen version.
Du får ikke den pris, du forlanger. Vi er ikke noget rigt folk.
Desuden er markedet oversvømmet med Kalasjnikover.
Her i landet kan man bytte sig til en for en høne.
Du glemmer, der løber omkostninger på.
Der skal forfalskes papirer, oprettes skuffeselskaber og hyres besætninger.
Og der skal bestikkelse til, bare man vil have salt til et æg i Østblokken.
Bestikkelse for saltet og bestikkelse for ægget.
Andy, det er en bekostelig affære.
"Andy"?
Jeg vil betale dig i tømmer.
Eller sten.
Jeg tager stenene. Jeg kan ikke få en træstamme ned i min håndtaske.
Du planlægger en ny offensiv. Jeg kan skaffe dig pansrede mandskabsvogne.
De vil mindske dine tab betydeligt og give dig en strategisk fordel.
Man kalder mig "krigens herre". Men måske bør den titel være din.
Det hedder ikke "krigens herre", men "krigsherre".
Tak, men jeg foretrækker min egen version.
Krigsdiamanter er et udbredt betalingsmiddel i Vestafrika.
De kaldes også "bloddiamanter'', da de ofte finansierer blodsudgydelser.
I 90'erne stod min rigdom mål med mine løgne om min rigdom.
Jeg havde endda råd til at blive kunstmæcen.
Det er ikke til at fatte. Ja, det er da vidunderligt.
Jeg havde bare ikke regnet med, at det ville gå så hurtigt.
Ja, det ville også være skønt.
Det er vidunderligt. Tusind tak.
Okay, farvel.
Det var galleriejeren. Jeg har solgt mit første maleri.
- Hvem har købt det? - En, der ville forblive anonym.
- Skønt! - Hvordan gik rejsen?
- Intet usædvanligt. Hvor er Nicki? - Han kunne ikke holde sig vågen.
- Det er også bedst. - Mit første maleri. Jeg er kunstner!
- Det må vi skåle på. - Som altid.
Yuri, det er...
- Candy. - Ja, selvfølgelig.
En ven af min bror er... en ven af min bror.
Du har et smukt... alting.
-Ja, det har han. - Det har jeg.
Jeg kysser lige Nicki godnat.
- Hvordan går det? - Tja...
Jeg er stadig taberrøven i familien.
Nogen skal jo være det.
Ava ved vel besked?
Jeg tør ikke sige noget.
Hun behøver ikke vide noget. Hun er opportunist, ligesom mig.
Hun er måske nok opportunist, men hun er ikke som dig.
- Ved hun, hvor pengene kommer fra? - Det er ikke noget, vi taler om.
Hvor mange automobilforhandlere og tobakshandlere taler om deres arbejde?
Deres varer dræber flere end mine. Mine har dog en sikkerhedslås.
Hvis de kan lægge arbejdet fra sig, så kan jeg også.
Hold kæft, hvor er du god.
Det er du virkelig.
Du var lige ved at få mig overbevist.
Kan du...
Kan du låne mig lidt?
Hvorfor?
- Hvorfor hvad? - Hvorfor?
- Det ved jeg ikke. Hvorfor hvad?
Hvorfor er du så langt ude?
Det er jeg bare.
Vidste ikke, hvor meget Ava vidste, eller hvor meget hun ignorerede.
Hun spurgte ikke, hvordan jeg fik råd til diamantøreringe i 18 karat.
Hun havde vel ikke lyst til at høre svaret.
Hun virkede tilfreds med, at jeg var en god og udadtil trofast forsørger.
Trods de andre kvinder elskede jeg med Ava, som var hun den eneste.
Jeg vil ikke bilde jer ind, at jeg ikke oplevede nederlag.
Nogle revolutioner er overstået, allerede inden våbnene når frem.
Fred koster en våbenhandler dyrt.
Våbenhvile? Hvad mener du? Våbnene er allerede på vej.
Fredsforhandlinger?
Send varerne til Balkan. Når de truer med krig, holder de ord.
Moderne våbensmuglere fordrer naturligvis moderne politifolk.
Kør ad Park Avenue.
Giv dem en tur til New Jersey.
Der er nogen, der roder i vores skraldespande.
Det er vel journalister, der er gået forkert.
Jeg tror ikke, de arbejder for sladderbladene.
Yuri...
Er der noget, jeg bør være bekymret for?
- Nej, slet ikke. - Okay.
Jeg elsker dig.
Jeg elsker også dig.
Jeg var dødens købmand nr. 1 med en hel flåde af privatfly.
Jeg smuglede våben ind i Liberia, Sierra Leone og Elfenbenskysten.
Jeg havde som regel falske papirer, men var tiden knap, havde jeg ingen.
SIERRA LEONE
Men jeg var ikke nervøs. Afrika var stort set ikke overvåget af radar.
Charlie Echo India, sæt kurs 029 mod lufthavnen i Kabala.
- Det er en ordre. - Yuri, hvad fanden foregår der?
Oberst Southern, det er Yuri. Interpol er lige i røven på mig.
Jeg må ikke blive sat i forbindelse med dig. Det er et skidt tidspunkt.
Skidt tidspunkt?
For helvede!
- Adlyd. Dette er sidste advarsel. - Hvornår fik vi den første?
- Vip med vingerne, hvis I adlyder. - Jeg lander.
- Så er vi færdige. - Det her er en flyvende bombe.
- De skyder på vores ammunition. - Jeg lander.
Okay, okay. Pis!
Charlie Echo India her. Sætter kurs 029 mod lufthavnen i Kabala.
Ikke lufthavnen. Landevejen er vores eneste håb.
Er du sindssyg? Et hul i vejen, og vi er døde.
Du undervurderer dig selv, Alexei. Du er den bedste. Du er kongen!
Gu var Alexei ej den bedste.
Han var den næstdårligste på sit hold på flyveskolen.
Hvad fanden laver han? Er han vanvittig?
- Jeg kan ikke lande der. - Kabala er kun 15 minutter herfra.
Hav en bil stående klar.
Vi skal nok klare den. Hvor skal I hen?
- Langt væk fra bevismaterialet. - Der vil ikke være noget tilbage!
Kom her.
Du skal ikke være genert. En gratis vareprøve.
Sig det videre til dine venner.
Vil I have noget? Hvad med et raketstyr? Værsgo.
Kom og tag for jer! Det hele er gratis!
Våben, våben, våben! Kom nærmere! Er det ikke hyggeligt?
Patroner! Geværer! Granater! Hurra!
Tag det hele! Tag hele kassen!
Geværer! Granater! Patroner! Geværer! Granater!
Den her er lige noget for dig. Vil du også have en?
Husk patroner. Et gevær er intet bevendt uden patroner. Alt er gratis!
Det, der tager et hold lufthavnsarbejdere en hel dag, -
- tog en flok underernærede afrikanere ti minutter.
Da Valentine dukkede op, -
- var der færre våben om bord end på et fly fyldt med kvækere.
Yuri Orlov.
Skal du stikke af fra os? Kan du komme nogen vegne uden ben?
Lad mig få ham til at forsvinde. Den slags sker tit her.
- Det kan jeg ikke tillade. - Hvem skulle få det at vide?
Vi ville vide det.
- Han skal nok få sin bekomst. - Det er jeg ikke så sikker på.
- Hvad er jeg sigtet for? - Hvad laver De her?
Jeg er på safari.
Jager De gnuer med maskinpistol?
Arbejder De også for forstvæsenet? Er jeg sigtet for krybskytteri?
De er våbensmugler.
- Våbenhandler. - Handler, smugler...
De tjener fedt på at give verdens fattige midler til at slagte hinanden.
Hvorfor har jeg det her arbejde? Der findes mere prestigefyldte opgaver.
At overvåge atomvåben burde være vigtigere for at sikre verdensfreden.
Men nej. Ni ud af ti krigsofre bliver dræbt med håndvåben som Deres.
Atommissilerne samler støv.
Deres AK-47 er det virkelige masseødelæggelsesvåben.
Jeg ønsker ikke, at folk skal dø. Jeg tvinger ikke nogen til at skyde.
Krig gavner omsætningen, -
- men jeg foretrækker, at folk skyder ved siden af, når bare de skyder.
Må jeg gå nu? De har ikke noget på mig.
Ud over håndjern.
De kender jo loven, så De ved nok, -
- at jeg har ret til at tilbageholde Dem i 24 timer uden at rejse sigtelse.
Hvorfor skulle jeg det? Det er ikke, fordi jeg nyder Deres selskab.
Grunden til, at jeg forsinker Dem hvert et sekund af de 24 timer, -
- er, at jeg vil udskyde Deres handel og Deres ofres død.
Ikke for at tage en dag fra Dem, men for at give dem en dag.
Et uskyldigt menneske vil få en ekstra dag på denne jord, -
- fordi De ikke er på fri fod.
Vi ses igen om 23 timer og 55 minutter.
Valentine behøvede ikke bevogte mig. Der var ingen steder at flygte hen.
Måske håbede han, at de lokale ville slagte mig.
Men de havde for travlt med flyet.
Det er ligesom at parkere sin bil i Bronx.
Det skal man lade være med.
Som jeg ser det, er det Afrikas vilkår. Livets vilkår, måske.
Alt, hvad der kommer af jorden, vender tilbage til jorden.
Selv et 40 ton tungt Antonov 12-fragtfly.
En gave. Til dig.
Du kommer lige i rette tid.
Jeg var bange for, han skulle dø, inden du fik mulighed...
... for at slå ham ihjel.
Denne mand kom her i håbet om at tage din plads.
Ikke sandt?
Jeg kom ikke for at sælge til mr. Baptiste.
Jeg kom for at sælge til hans fjender.
Jeg frygter, at jeg aldrig vil få afsluttet handelen.
Han myrdede din familie. Din onkel.
Det var dig, han ville myrde.
Nej.
Skal jeg da slippe ham fri?
Nej. Jeg...
"Nej. Jeg..."
Du vil gerne se ham død. Du har bare...
... ikke lyst til selv at gøre det.
Derfor...
... gør vi det sammen.
Det vil besegle...
... vores venskabsbånd.
Du kan stoppe det når som helst. Men det er vist ikke det, du vil.
Bare sig ordet.
Sig det. "Stop."
Stop.
Du får et andet værelse, min ven.
Et med en meget bedre udsigt.
Han har bestilt brown-brown til Dem.
- Brown-brown. - Hvad er det?
En blanding af kokain...
... og krudt.
De små drenge får det, inden de skal i kamp. Det gør dem helt vilde.
En anden gang.
-De bør prøve det mindst én gang. - Hvorfor?
Fordi det er Deres eget krudt.
Var allerede inden den aften begyndt at sniffe store mængder kokain.
Havde aldrig før prøvet brown-brown, men at dræbe nogen var jo også nyt.
Jeg har ikke gjort noget, vel?
- Jeg gjorde ikke noget, vel? - Du gjorde ikke ret meget.
Er du smittet? SIDA? Aids?
Spørg ham den hvide. Han ved det sikkert.
Vokser min hånd ud igen?
- Simeon? - Husk, du må vælge side, Yuri.
-Nej, han er Andrés. - Fuck André.
Beklager, det gør de ellers aldrig.
Måske kan jeg ordne den. Det er magasinet. Giv mig den.
Fuck dig!
Begyndte at føle mig forbandet. Forbandet med uovervindelighed.
Nicki, gå ind på dit værelse.
Jeg tror ikke på Dem. Kan De bevise noget af det her?
Mr. Orlov er dygtig til at få sine forretninger til at synes lovlige.
Selv over for Dem. Især over for Dem.
- Jeg venter ikke at finde noget her. - Hvad vil De her så?
Jeg håbede, De måske ville hjælpe mig.
Jeg kan forstå...
... at Deres forældre døde på tragisk vis.
De våben, de blev skudt med, stammer fra folk som Deres mand.
Vær venlig at gå.
D'herrer.
Ava?
Hvad er der i vejen?
Jeg kan ikke holde ud at have tøjet på. Eller gå med smykkerne.
Jeg kan ikke holde ud at køre i bilen. Eller bo i det her hus.
- Der er blod på det hele. - Blod?
Hvad er der med dig?
- Vær dog ikke så melodramatisk. - Jo. Jeg er en falleret skuespiller.
Jeg har jo fortalt dig om de mennesker. De er fulde af løgn.
De lyver for at fremstå i et godt lys. Du kan ikke tro på deres ord.
Det er ikke kun dem.
Bare rolig, din familie sladrede ikke. Det var ikke nødvendigt.
Jeg sælger folk midlerne til at kunne forsvare sig. Ikke andet.
Jeg ser reportagerne i tv. Geværerne er større end drengene.
Jeg gør intet ulovligt!
Det rager mig, om det er lovligt. Det er forkert.
Jeg beder dig om at holde op.
Det vil ikke gøre nogen forskel. En anden vil bare træde i mit sted.
Lad dem dog. Vi har så rigeligt.
Det handler ikke om pengene.
Hvad handler det så om?
Jeg er god til det.
Hele mit liv har jeg ikke lavet andet end at være smuk.
Jeg er bare blevet født.
Jeg er en falleret skuespiller, falleret kunstner.
Jeg er ikke meget bevendt som mor.
Jeg er ikke engang særligt smuk længere.
Jeg har fejlet på alle fronter.
Men jeg vil ikke fejle som menneske.
Mine fjender havde endelig fundet et våben, der kunne ramme mig.
Det næste halve år solgte jeg ikke våben. Jeg blev lovlydig.
Vi taler 5 millioner kubikmeter tømmer på et år. 100 forskellige træsorter.
Olie? Det er det nye Texas. 10. 000 tønder om måneden.
Han lyver. Det er bare snak.
Telefonnumrene er ægte. Det hele er legitimt.
Jeg forstår godt, Valentine var forvirret.
Gudskelov var der lovlige måder at udnytte udviklingslande på.
Men ærligt tjente penge må man desværre pukle for.
Profitten er for lille. Der er for mange om buddet.
Men jeg havde jo givet Ava mit løfte.
Liberias præsident er på vej op.
Han er tidligt på den. Jeg er tilbage om et øjeblik.
Hvad fanden laver du her?
- Vi skal forhandle fred i FN. - Og lige hilse på din våbenhandler?
Jeg tvivlede på, om det stadig var din profession. Du er svær at få fat på.
Det er en skam. Min søn og jeg ville shoppe lidt, nu vi var i New York.
- De holder øje med dig. - Ja.
De giver mig skylden for alt. Det er en jagt på hekse.
"Heksejagt."
Konflikten er optrappet. Det er svært for mig at skaffe forsyninger.
Det kræver en mand med din hittepåsomhed.
Jeg kan ikke hjælpe dig.
Det forstår jeg godt. Men du skal vide en ting.
Grundet situationens alvor er vi til sinds at være usædvanligt rundhåndede.
Vi ses snart...
... du krigens herre.
Du har stadig ikke skaffet mig Rambos gevær.
Et fire en halv måned gammelt foster har stadig et krybdyrs hale.
Et levn fra vores oprindelse. Det var måske det, jeg lå under for.
Man kan besejre mange fjender, men aldrig overvinde sin egen biologi.
- Venter I ikke? Jeg går ikke endnu. - Nicki skal til svømning.
Jeg er glad for, du skal af sted. Du begynder at gå mig på nerverne.
Jeg bør være færdig torsdag og hjemme igen til weekenden.
- Så kan vi tage på stranden. - Det lyder godt.
Du stoler vel på mig?
Hun så på mig, -
- som jeg har set på tusindvis af toldere, embedsmænd og politifolk.
- Ja, jeg stoler på dig. - Og hun løj uden at blinke.
- Vi ses, Tarzan. -Farvel, far.
Hun havde haft en dygtig læremester.
Det er ham.
- Hvor skal vi hen? - Det er en leg.
- Ligesom gemmeleg? - Ja.
Ligesom gemmeleg.
Jeg kan altid fornemme, når jeg bliver skygget.
Men jeg var aldrig før blevet skygget af kvinden i mit liv.
Jeg kan sagtens sætte mig i Avas sted.
Hun kunne have accepteret, at koden var min fødselsdag eller hendes.
Men ikke Nicolais.
Min søns fødselsdag åbnede det, myndighederne beskrev som -
- ''dødens udstillingsvindue".
Bliv der.
Kom, Nicki.
- Skal du se, hvordan fattigfolk bor? - Jeg savner din mad.
- Mor og far siger, du er clean. - Det er du også.
Du er blevet lovlydig? Det er svært at tro på.
Det er, fordi det er løgn.
Jeg skal af sted på en opgave. Jeg vil have dig med.
Jeg kan ikke.
Jeg har fået en kæreste. Jeg tror, hun er kvinden for mig.
- Og jeg vil åbne mit eget sted. - Så tag med. Det giver gode penge.
Yuri, jeg har givet mit ord.
Ingen behøver at få noget at vide. Vi siger, det er en fornøjelsestur.
- Hvorfor har du nu brug for mig? - Vestafrika er farligt.
Farligere end normalt. Der er ingen, jeg kan stole på.
Du skal dække min ryg.
Våbenbrødre.
MONROVIA, LIBERIA
Yuri...
Velkommen tilbage.
Velkommen, begge to, til demokratiets land.
- Hvad har du drukket, Andy? - Man påstår, jeg laver valgsvindel.
Men efter hvad der er sket i Florida og med jeres gummi-højesteret...
... må USA lukke røven for altid.
Hvordan gør du, Yuri?
Hvordan kan du gøre det, når de overvåger mit luftrum?
Hvor der er vilje, er der våben.
Hvor fanden bliver mine penge af?
Du får dem ved levering.
- Varerne er leveret. - De er ikke til mig.
- De er til mine naboer mod vest. - Mod vest?
- Skal vi til Sierra Leone? - Ja.
Og min søn, Baptiste jr., tager med for at præsentere jer.
- Vi har ingen lastbiler. - Det får I.
Vi skal bare lige tømme dem for mad.
Rambos gevær.
Yuri, du er en mand, der holder ord.
- Hvor skal vi hen? - Til RUF. Frihedskæmperne.
Alle militser i Afrika har ædle navne.
Befrielses dit, Patriotiske dat, Den Demokratiske hvad-ved-jeg.
De vil ikke indrømme, hvad de er:
Forbundet af Værre Slavepiskere End Slavepiskerne Før Os.
Det værste barbari opstår, når begge parter kalder sig frihedskæmpere.
Jeg har 500 styk. De er spritnye og lige så rene som den her.
Hvad har De?
Åh gud...
- Yuri, jeg skal tale med dig. - Ikke nu.
Lige nu.
Et øjeblik.
Hvad er der?
- Vi kan ikke handle med dem. - Hvad fanden snakker du om?
Så snart vi giver dem våbnene, bliver de mennesker slagtet.
Det er ikke vores problem.
De har lige myrdet en dreng på Nickis alder.
- Hvad er problemet? - Ikke noget. Jeg kommer nu.
Det har vi altid vidst. Vi kan ikke styre, hvad de gør.
Jo, i dag kan vi. De er jo lige dér.
Hvad tror du så, de gør ved os? De slår os ihjel.
Hvad tror du da ikke, de vil gøre mod dem?
Vi må gøre noget.
- Kom nu. - Det er ikke vores kamp!
Er vi ikke våbenbrødre?
Hvad siger han?
Min bror er ikke tilfreds med betingelserne, -
- men det betyder ingenting.
Det betyder ingenting.
Ingenting.
Du har ret, Yuri.
Jeg må tage mig sammen.
Det er ikke vores kamp.
Hvad aftalte vi? 300 raketstyr, 500 automatgeværer og 800 granater.
Jeg troede, det var 1.200 granater.
Var så optaget, at jeg ikke fattede, hvad der foregik i Vitalys hoved.
Jeg troede bare, det var 1.200 granater.
Jeg havde nok aldrig fattet, hvad der foregik i hans hoved.
Det må De undskylde. Må jeg se en sten mere?
Men jeg forstod, Vitaly overtrådte våbensmuglerens vigtigste bud:
Grib aldrig til våben, som kunderne gør.
Hvad laver du?
Ordner noget for Yuri.
Gå væk derfra.
Nej, Vit!!
Kun halvdelen af våbnene røg, så jeg kunne få halvdelen af diamanterne.
Tog jeg dem, var jeg fortabt. Lod jeg dem ligge, var jeg fortabt.
Det blev en massakre, som Vitaly havde forudsagt.
Men der blev udført flere massakrer i Sierra Leone den uge.
Man kan ikke forhindre dem alle sammen. Endsige nogen af dem.
Man siger, ondskaben sejrer, når de gode ikke griber ind.
Man burde sige:
Ondskaben sejrer.
Havde nu endnu mere til fælles med lederen af det gudsforladte land.
Vi så noget i hinanden, ingen af os brød os om.
Eller også var det bare som at se sig selv i spejlet.
JFK LUFTHAVN, NEW YORK
Jeg havde betalt en læge 20 dollars for at fjerne blyet i Vitalys lig.
Jeg skulle have betalt ham mere. Jeg har smuglet ammunition i tonsvis, -
- og så bliver jeg fældet af én patron under min brors ribben.
Yuri Orlov? Vi er fra afdelingen for alkohol-, tobak- og våbentold.
Det handler vel næppe om alkohol eller tobak.
- Restaurant Krim. - Far?
Begge mine sønner er døde.
Livet har kun to store tragedier. Ikke at få, hvad man vil have.
- Og at få det. - En af Deres?
Valentine havde fået, hvad han ville have.
I dødsattesten står der sjovt nok, at han døde af et hjerteslag.
Forfalskning af en dødsattest. Det kan I ikke knalde mig for.
De har ret. Som sædvanlig har De ret.
Har De set dagens avis?
VÅBENSMUGLER PÅGREBET
Dokumentfalsk, mellemmandsvirksomhed. Det hele er veldokumenteret.
Der er ikke den krigsherre, diktator eller despot, -
- De ikke er på fornavn med.
Det var Deres pyntelige kone, der førte os til bevismaterialet.
Hun er nemmere at skygge, end De er.
Må jeg?
Ja, værsgo.
Nyd det.
- Hvad? - Det her.
Fortæl mig, at jeg er alt, hvad du foragter. At jeg er Den Onde selv.
At jeg er skyld i samfundsstrukturens og verdensordenens sammenbrud.
At jeg har folkedrab på samvittigheden.
Sig, hvad du brænder for at sige, for din tid er knap.
Hører De overhovedet, hvad jeg siger? Eller er De gået fra forstanden?
De har krænket alle eksisterende våbenembargoer.
Vi har beviser nok til at give Dem adskillige livstidsdomme.
De næste ti år vil De gå fra fængselscelle til retssal, -
- før De overhovedet kan begynde at afsone Deres straf.
De forstår tilsyneladende ikke, hvor alvorlig Deres situation er.
Min familie har slået hånden af mig.
Min kone og min søn har forladt mig.
Min bror er død.
Tro mig, jeg forstår udmærket godt, hvor alvorlig min situation er.
Men jeg kommer ikke til at sætte mine ben i en retssal.
- De er gået fra forstanden. - Jeg kan godt lide dig, Jack.
Nej, måske ikke, men jeg forstår dig godt.
Nu skal jeg fortælle dig, hvad der kommer til at ske.
Så kan du nå at synke det.
Snart vil det banke på døren, og du vil blive kaldt udenfor.
Udenfor vil der stå en mand af høj rang.
Han vil takke dig for din flotte indsats for verdensfreden.
Han vil love dig en forfremmelse.
Og så vil han give dig ordre til at løslade mig.
Du vil protestere og formodentlig true med at sige op.
Men jeg vil blive løsladt.
Jeg vil blive løsladt for netop det, du vil have mig dømt for.
Jeg er på kindkys med nogle af verdens mest afstumpede statsledere.
Men nogle af dem...
... er jeres fjenders fjender.
Og når verdens førende våbenhandler er din chef, USA's præsident, -
- der sælger mere isenkram på en dag, end jeg gør på et år, -
- så går det ikke altid an at have hans fingeraftryk på våbnene.
Han har brug for en freelancer som mig, -
- når han skal sende våben til folk, han ikke må sættes i forbindelse med.
Du kalder mig ond.
Men desværre for dig er jeg et nødvendigt onde.
Jeg ville ønske Dem ad helvede til.
Men der er De vist allerede.
En fornøjelse at handle med Dem.
Andre er glade for at slippe ud af fængslet. Jeg vil betales for det.
De havde brug for mig nu, men kunne gøre mig til syndebuk en anden gang.
Men jeg var tilbage i det spil, jeg spiller bedst.
- Paraplyer i Sahara? - Det er solparasoller.
Ved I, hvem der skal arve Jorden? Det skal våbenhandlerne.
Alle andre har for travlt med at myrde hinanden.
Det er sådan, man overlever. Man skal aldrig gå i krig.
Især ikke med sig selv.
Denne film er baseret på virkelige hændelser.
Privat våbensmugling er stadig et givtigt erhverv, -
- men verdens største leverandører af våben er USA, Storbritannien, -
- Rusland, Frankrig og Kina.
De udgør også de fem permanente medlemmer af FN's Sikkerhedsråd.
Oversættelse: Henrik Thøgersen Scandinavian Text Service 2005